Dohoda o použití osobného vozidla na pracovnú cestu
Dohoda o použití osobného vozidla na pracovnú cestu

uzatvorená v zmysle ustanovenia § 7 zákona 283/2002 Z. z. o cestných náhradách medzi:

Zamestnanec:

(ďalej len „Zamestnanec“)

a

Zamestnávateľ:

Slovenský národný aeroklub
generála M. R. Štefánika
Pri Rajčianke 49
010 01  Žilina
IČO: 00677604
Zastúpený: PaedDr. Ján Mikuš – prezident
Článok I.
Predmet dohody
1) Predmetom dohody je používanie súkromného motorového vozidla uvedeného v bode 2) tohto článku na prepravu zamestnanca pri plnení pracovných úloh v prospech zamestnávateľa, pre účely pracovných ciest a účely vykonávania činností vyplývajúcich zo športovej činnosti.
2) Technické parametre motorového vozidla:
Typ vozidla:	osobný automobil
Značka: 	
Evidenčné číslo: 	
Objem valcov: 	
Druh PHM podľa TP:	
Spotreba podľa TP:	
3) Poistenie:
Povinné zmluvné poistenie
poistná zmluva č. ..........................., uzatvorená dňa ..................... v poisťovni ........................., a. s.
Havarijné poistenie
poistná zmluva č. ......................, uzatvorená dňa .......................... v poisťovni ......................, a. s.
Doklad o zaplatení havarijného poistenia je súčasťou tejto dohody.
Článok II
Podmienky dohody
Účastníci dohody sa dohodli na úhrade cestovných výdavkov takto:
a) Zamestnancovi patrí náhrada nákladov súvisiacich s vykonaním pracovnej cesty vo výške, ktorá je špecifikovaná v Smernici SNA o cestovných náhradách č. D4/2021.
b) Zamestnancovi patrí náhrada ostatných výdavkov súvisiacich s výkonom pracovnej činnosti, a to parkovné a poplatky súvisiace so zakúpením diaľničných známok.
c) Zamestnanec preukáže vyúčtovanie cestovných výdavkov dokladom o úhrade pohonných látok čerpaných v čase výkonu činností podľa článku I. bodu 2) tejto dohody.
d) Poplatky súvisiace s prevádzkou cestného motorového vozidla, t. j. zákonné a havarijné poistenie, opravy motorového vozidla, s výnimkou škody na motorovom vozidle vzniknutej v čase použitia motorového vozidla na plnenie pracovných úloh v prospech zamestnávateľa, týkajúce sa osobného motorového vozidla znáša počas celej doby platnosti tejto dohody Zamestnanec.
e) V prípade vzniku poistnej udalosti je Zamestnanec povinný túto bez zbytočného odkladu nahlásiť polícii s následným oznámením tejto skutočnosti Zamestnávateľovi.
f) Fotokópia technického preukazu a kópia dokladu o zaplatení havarijného poistenia sú súčasťou tejto dohody.
Článok III
Doba platnosti
Dohoda sa uzatvára na dobu neurčitú, s účinnosťou od ..............................
Článok IV
Záverečné ustanovenia
1) Túto dohodu možno meniť a dopĺňať len písomnými dodatkami podpísanými účastníkmi tejto dohody.
2) Účinnosť dohody končí dňom skončenia pracovného pomeru Zamestnanca.
3) V prípade straty, alebo odobratia vodičského oprávnenia Zamestnanca, končí účinnosť tejto dohody dňom vzniku tejto skutočnosti.
4) Dohoda bola vyhotovená v 2 rovnopisoch, z ktorých každá strana obdrží jeden.
5) Účastníci prehlasujú, že túto dohodu uzavreli slobodne, vážne a bez omylu, dohoda nebola uzatvorená v tiesni ani za nápadne nevýhodných podmienok, vyhlasujú, že si dohodu prečítali, jej obsahu porozumeli, dohoda vyjadruje ich skutočnú vôľu a na znak súhlasu s ňou ju vlastnoručne podpisujú.



V ........................., dňa ...........................




	..............................................	.....................................................

	Zamestnanec	Zamestnávateľ
Strana 1 / 2
